Държавен вестник, бр. 50, 2000 г., стр. 13

Б Р О Й  50
Д Ъ Р Ж А В Е Н   В Е С Т Н И К
С Т Р .  13
Чл. 128. (1) Не се разрешава разкопаване
на кабели със земекопни машини, ако разсто-
янието до кабелите е по-малко, а също изпол-
зването на въздушни пистолети за разравяне
на почвата над кабелите на дълбочина, по-го-
ляма от 0,4 m (при нормална дълбочина на
полагане на кабелите).
(2) Не се допуска използване на клинове и
други подобни инструменти на разстояние по-
малко от 5 m от трасето на кабелите.
(3) Преди започване на работа под надзор на
упълномощено лице от персонала на предприя-
тието (организацията), експлоатиращо кабелна-
та мрежа, трябва да се извърши контролно раз-
криване на кабелите за уточняване на разполо-
жението и дълбочината им и да се постави вре-
менно ограждане, ограничаващо обсега на дей-
ствие на строителните механизми. При проби-
ване със сонди и извършване на взривни работи
трябва да бъдат дадени специални инструкции.
Чл. 129. Ръководството на предприятието
(организацията), което експлоатира кабелна-
та мрежа, трябва периодично да уведомява и
да инструктира предприятията, организации-
те и населението на района, където минават
кабелни трасета, за необходимостта от строго
спазване на правилата за разкопаване на тези
трасета или за извършване на работа близо до
тях и за недопускане извършването на тези ра-
боти без разрешение от ръководството на пред-
приятието (организацията), експлоатиращо ка-
белната мрежа.
Чл. 130. В процеса на експлоатацията най-
малко 1 път на 2 години КЛ за напрежение 3—
35 kV трябва да се изпитват с постоянен ток с
високо напрежение съгласно приложение № 2.
След ремонтни работи по кабелната мрежа и
разкопавания близо до кабелните трасета се
извършват извънредни изпитвания.
Чл. 131. (1) Продължителността на перио-
дите между две поредни изпитвания на КЛ,
които работят в тежки условия, а също и непри-
годността на кабелите се определят от отговор-
ника за техническата експлоатация на енерго-
обзавеждането на експлоатиращата организа-
ция, като се вземат предвид местните условия.
(2) Изпитването на положени в земята кабе-
ли, които нямат електрически пробиви в експ-
лоатацията или при профилактичните изпит-
вания в продължение на 5 и повече години, се
определя от отговорника за техническата експ-
лоатация на енергообзавеждането, като се взе-
мат предвид местните условия, но трябва да бъде
най-малко 1 път на 3 години.
Чл. 132. Кабелните електропроводни линии,
положени в тунели, канали, колектори, в сгра-
дите на електрическите централи и подстанции,
които не са подложени на корозия, механични
повреди (закрити трасета), нямат съединител-
ни муфи и монтирани на открито крайни муфи
с остаряла конструкция, се изпитват най-малко
1 път на 3 години. Изпитването на кабелите,
захранващи агрегати, се извършва по време на
основните ремонти на агрегатите.
Чл. 133. Паралелно работещите кабели в
подстанциите могат да се изпитват, без да се
отсъединяват от шините.
Чл. 134. За да се предотвратят електрически
пробиви вследствие на изсушаване на изолаци-
ята във вертикално положени участъци на ка-
бели за напрежение 20—35 kV, тези кабели тряб-
ва периодично да се подменят съобразно указа-
нията на производителя.
Чл. 135. Повредените в процеса на работата
или изпитванията кабелни линии трябва в най-
кратък срок да се възстановяват и включват в
работа. Образци от повредените кабели и ка-
белни муфи трябва да се подлагат на лабора-
торни изследвания за установяване на причи-
ните, предизвикали повредите, и за разработ-
ване на мероприятия за тяхното предотвратя-
ване. При рекламации пред производителя об-
разци от кабелите със заводски дефекти трябва
да се пазят за експертизи.
Чл. 136. Лабораториите на организациите,
които експлоатират кабелни мрежи, трябва да
бъдат снабдени с апарати, уреди и подвижни
измервателни и изпитвателни уредби за изпъл-
нение на следните работи:
1. изпитване на действащите и новите ка-
белни линии и други съоръжения на мрежата;
2. провеждане на мрежови измервания и
определяне на местата на повредите на КЛ;
3. изпитване на щанги, ръкавици, боти и други
защитни средства.
Чл. 137. (1) При пълно прогаряне на кабел-
ни линии, положени в сгради, тунели, колекто-
ри, трябва да се осигури наблюдение (надзор)
върху кабелите по цялото трасе, като се спазват
изискванията на нормативните актове по безо-
пасност на труда.
(2) Изпитвания на кабелни линии с напре-
жение 110 kV се извършват само с разрешение
на електроразпределителната организация.
Чл. 138. Всяка КЛ трябва да има паспорт,
съдържащ техническите данни на линията, кой-
то систематично се попълва със сведенията за
изпитванията, ремонтите и експлоатацията на
тази линия.
Чл. 139. Преместването, огъването и измес-
тването (без повдигане) на кабели и пренасяне-
то на муфи да се извършват съгласно изисква-
нията на нормативните актове по безопасност-
та на труда при експлоатацията на електричес-
ките уредби и съоръжения.
Чл. 140. Допуска се изместване на багерен и
шлангов кабел, намиращ се под напрежение, от
обслужващия персонал, когато извършва рабо-
тата с диелектрични ръкавици и боти или със
специално захващащо устройство с електро-
изолационни захващащи елементи.
Г л а в а  т р е т а
РАЗПРЕДЕЛИТЕЛНИ УРЕДБИ
Раздел I
Разпределителни уредби за напрежение
над 1000 V
Чл. 141. Този раздел се отнася за техническа-
та експлоатация на разпределителни електри-
чески уредби за напрежение над 1000 V (РУВН).
Чл. 142. Всички съоръжения на РУВН тряб-
ва да работят сигурно както в условията на всич-
ки възможни работни режими, така и при къси